Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: A minõsítési kötelezettség – a 14/2001. (III. 9.) PM rendelet – alá nem tartozó tételekre a számviteli szabályok
Paragraph Index: 683

9.B ORSZÁGKOCKÁZAT ELEMZÉS A jelentés célja A hitelintézet a táblázat alapján a külföld felé vállalt kockázatokat országonként is folyamatosan figyelni tudja, valamint az országkockázathoz kapcsolódó tõkekövetelmény34 kiszámítását segíti elõ. A jelentés kitöltése A táblázatban a mérlegben jelentett külfölddel szembeni kockázatvállalások (követelések), illetve a mérlegen kívüli (függõ kötelezettségek, határidõs követelések) ügyleteknek a külfölddel szemben fennálló állományai szerepelnek országonkénti bontásban függetlenül attól, hogy a pénzügyi kapcsolat milyen jellegû szervezettel, intézménnyel, vállalkozással áll fenn. A táblázatban a banki könyvbe tartozó és a kereskedési könyvbe tartozó ügyleteket egyaránt szerepeltetni kell. A nemzetközi pénzügyi intézményeket a központ helye szerint kell besorolni. Az 1. Összesen sor a 01. sortól felsorolt országok adatainak összegzésére szolgál. A 01. sortól kezdõdõen egyenként fel kell sorolni mindazokat az országokat, amelyekkel szemben a hitelintézetnek bármilyen kapcsolata (követelése, illetve kötelezettsége) áll fenn. Elõször azokat az országokat kell felsorolni, amelyek után a vonatkozó jogszabály szerint tõkekövetelmény számítása esedékes. A felsorolást a legkockázatosabbnak tartott (pl. 4. kategóriás) országokkal kell kezdeni és a kockázatcsökkenésnek megfelelõ kategória szerint kell folytatni. Az 1. kategóriába sorolt országokkal szembeni kockázatvállalásokat a jelentés végén kell felsorolni. A sorok száma nem korlátozott, a felsorolást folytatni kell mindaddig, amíg az összes ország-kapcsolat kimutatásra nem kerül. 34 Az országkockázat tõkekövetelményrõl szóló 16/2001. (III. 9.) PM rendelet és módosításai. Az oszlopokban a részletezés szerint kell a különbözõ követelésállományt, illetve a mérlegen kívüli függõ és jövõbeni kötelezettség-vállalást kimutatni. Az a) Ország oszlopba az adott ország – MNB által is használt – kódjelét kell tenni. A b) Kódjel oszlopba a más minõsítés, vagy kedvezõbb elbírálás miatt a következõ betûjelet kell beírni: „MG”, ha a besorolás alapja a 3. § (2) bekezdésében foglaltak szerint a garantõr, „MÉ”, ha a besorolás alapja a 3. § (3) bekezdésében foglaltak szerinti értékpapír-fedezet, „MK”, ha a besorolás alapja az 5. § (3) bekezdésében foglaltak szerint kedvezõbb elbírálású. Ezeket a kockázatvállalásokat az adott országnál külön sorban kell feltüntetni, de a limit-meghatározásnál az adott országnál figyelembe kell venni. A c1) Besorolás (eredeti) oszlopban a felsorolt országnak a hitelintézet a vonatkozó jogszabály által meghatározott országkockázati csoport besorolását kell feltüntetni az elõírásnak megfelelõen az 1-tõl 4-ig számozott kategória szerint. A c2) Besorolás (módosított) oszlopban kell figyelembe venni az országkockázat tõkekövetelményérõl szóló jogszabály által meghatározott módosítási eljárást és az annak alapján a megváltoztatott (új csoport szerinti) besorolást kell kimutatni, amellyel az adott országra (ügyfélre) vonatkozóan az országkockázat tõkekövetelménye számításba kerül. Ezt az oszlopot akkor is ki kell tölteni, ha az adott országgal szembeni követelés besorolása nem változik. Ebben az esetben meg kell ismételni az eredeti besorolás kódját (kategória számát). A d) Banki saját limit oszlopban az adott országgal szemben a hitelintézet által – saját szabályzatában – meghatározott limit értékét kell jelenteni. Az e) Kockázatvállalás oszlopaiba a megnevezés szerint kell a mérlegtételeket, a mérlegen kívüli tételek között külön a g) oszlopba kell a határidõs ügyleteket feltüntetni. Az összes kockázatvállalást nettó értéken (értékvesztés, illetve a kockázati céltartalék nélkül) kell szerepeltetni. A g) oszlopban a határidõs ügyleteket súlyozott értéken kell szerepeltetni. A súlyozásnál a fizetõképességi mutató számításnál alkalmazott ügylet- és partnerkockázati súlyozást kell alkalmazni. A h) oszlopban kell az összes nettó értéken szereplõ kockázatvállalást feltüntetni. Külön az i) oszlopban kell kimutatni az adott ország pénznemében fennálló kockázatvállalás összegét. A Levonandó tételek, illetve a Tõkekövetelmény oszlopai a vonatkozó jogszabályban meghatározottak szerint töltendõk ki. A k) oszlopban a levonandó tételek között csak a függõ kötelezettségek miatti levonásokat szabad szerepeltetni, mivel a határidõs követelések már eleve a partnerkockázatnak megfelelõ súlyozott értékkel szerepelnek. Az m) Összes nettó kockázatvállalás oszlopba az összes – levonandó tétellel már helyesbített (h–j–k–l) – értékeket 2005/171/II. szám kell kimutatni, amely alapján a rendeletben meghatározottak szerinti tõkekövetelményt kell kiszámítani. Az országkockázatra vonatkozó tõkekövetelményt az

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes